ระหว่างแวะพักไปทำงานที่ชุมพร ผ่านร้านนี้พอดีเลยของพักทานข้าวกันซะหน่อย เห็นเขาบอกว่าร้านนี้ทำกับข้าวใต้อร่อยเลยต้องขอลองกันซะหน่อย วิธีการมาร้านนี้จากตัวเมืองชุมพร มุ่งหน้ามาทางหาดทรายรี ไปทางศาลกรมทางหลวงชุมพร เจอสามแยกหอนาฬิกา เลี้ยวขวาตรงไปจะเห็นสวนอาหารลุย ด้านขวามือ บริเวณหาดภราดรภาพ และมีที่จอดรถอย่างกว้างมาก สามารถรองรับได้เต็มที่ อย่างแรกที่สั่งมาใต็ก็ต้อง ใบเหลียงผัดไข่ มันแน่อยู่แล้ว เป็นคนที่ชอบทานมากๆใบเหลียงนี่ แต่เขาผัดหวานไปหน่อย แต่ก็พอใช้ได้ ต่อด้วยกุ้งชุปแป้งทอดเมนูแนะนะของทางร้าน อร่อยสมกับที่แนะนำ ยิ่งทอดมาร้อนๆแล้วอร่อยมากๆ ปลาราดพริกนี่สดมากๆ อร่อยถูกใจ ต่อด้วยต้มส้มปลากระบอก อันนี้เด็ดสุดยอด ต้องบอกว่าหร่อยจังฮู้กันเลย เผ็ดได้ซะใจมากๆ ใครผ่านไปเที่ยวแถวชุมพรก็ลองแวะไปทานกัน